CELEX: 62014CN0493
Language: sl
Date: 2014-11-06 00:00:00
Title: Zadeva C-493/14: Predlog za sprejetje predhodne odločbe, ki ga je vložilo Bundesfinanzgericht – Außenstelle Linz (Avstrija) 6. novembra 2014 – Dilly’s Wellnesshotel GmbH

9.2.2015   
            
            
               SL
            
            
               Uradni list Evropske unije
            
            
               C 46/21
            
         Predlog za sprejetje predhodne odločbe, ki ga je vložilo Bundesfinanzgericht – Außenstelle Linz (Avstrija) 6. novembra 2014 – Dilly’s Wellnesshotel GmbH
   (Zadeva C-493/14)
   (2015/C 046/26)
   Jezik postopka: nemščina
   
      Predložitveno sodišče
   
   Bundesfinanzgericht – Außenstelle Linz
   
      Stranki v postopku v glavni stvari
   
   
      Pritožnica: Dilly’s Wellnesshotel GmbH
   
      Nasprotna stranka v pritožbenem postopku: Finanzamt Linz
   
      Vprašanja za predhodno odločanje
   
   
               1.
            
            
               Ali je v nasprotju s pravom Unije, če se za shemo pomoči uporabi posebni postopek iz člena 25 Uredbe (ES) št. 800/2008 (v nadaljevanju Uredba) (1), da bi bila s tem izvzeta iz obveznosti priglasitve na podlagi člena 108(3) PDEU, vendar ne izpolnjuje različnih obveznosti iz poglavja I Uredbe in poleg tega se ne sklicuje na Uredbo?
            
         
               2.
            
            
               Ali je v nasprotju s pravom Unije, če shema pomoči temelji na posebnem postopku iz člena 25 Uredbe, ki velja za pomoč za varstvo okolja, vendar niso izpolnjeni pogoji iz poglavja II, in sicer spodbujanje ukrepov varstva okolja oziroma ukrepov varčevanja z energijo na podlagi člena 17, točka 1, Uredbe?
            
         
               3.
            
            
               Ali pravo Unije nasprotuje nacionalni ureditvi, ki ne vsebuje časovne omejitve in se tudi ne sklicuje na časovno obdobje, navedeno v vlogi za izvzetje, zaradi česar je v členu 25(3) Uredbe zahtevana omejitev povračila davkov na energijo na obdobje desetih let razvidna zgolj iz prijave izvzetja?
            
         
      (1)  Uredba Komisije (ES) št. 800/2008 z dne 6. avgusta 2008 o razglasitvi nekaterih vrst pomoči za združljive s skupnim trgom z uporabo členov 87 in 88 Pogodbe (Uredba o splošnih skupinskih izjemah) (UL L 214, str. 3).